جمهور باشقانی رجب طیب اردوغان روسیا و امریکانین ترور تشکیلاتی پ.کا.کا-نین سوریه-ده کی داوامی اولان ی.پ.گ-نین منبیچی بوشالداجاغینی سؤیله‌دیگینی بیل‌دیره‌رک، منبیچ-ده کی ی.پ.گ عضوو تروریستلرین سایینی آچیقلادی.
اردوغان پوتین ایله گؤروشوندن سونرا دونن مسکوا-‌دان اؤلکه‌یه قاییدارکن اوچاق دا وئردیگی آچیقلامادا بیلدیردی کی، حاضیردا منبیچ-ده الیمیزدکی رقم‌لره گؤره بین پ.ی.د/ی.پ.گ-لی وار. بونو قبول ائتمه‌ین‌لر وار، اما وضعیت بودور. شهرین اها‌لی‌سی‌نین 85-90 فایزی سنی عرب‌لردن عبارت‌دیر. شهرین حقیقی ییه‌لری‌نین کیم اولدوق‌لاری معلوم‌دور. امریکادا روسیا دا بو تروریستلردن شهردن چیخاریلاجاغینی سؤیلییر. بونا اومید ائدیریک و فراتین دوغوسونا بون‌لار گؤندری‌لر.
سوریه-ده تورکیه-‌نین هدفینده ترور تشکیلات‌لاری‌نین اولدوغونو قئید ائدن اردوغان وورغولادی کی، ادلیب-ده منبیچ-ده، فراتین دوغوسوندا تهلوکه‌سیزلیک و ثابت‌لیگی تامین ائده‌جک گوجوموز وار. پ.ی.د/ی.پ.گ مسئله سینده کی موضعی میز ده معلوم‌دور و دقیق‌دیر. بیز سوریه-ده کی  کورد قارداش‌لاریمیزین تهلوکه‌سیزلیگینه هر کسدن داها چوخ اهمیت وئریریک. دئمه‌لی بو مسئله‌ده ترور تشکیلاتی پ.ی.د/ی.پ.گ ایله کورد قارداش‌لاریمیزی بیر توتماغین ایضاح ائدیله‌جک طرفی یوخ‌دور.
جمهور باشقانی اردوغانین گوندمینده تورکیه و سوریه آراسیندا 1998-جی ایلده ایمضا‌لانان آدانا راضیلاشماسی دا اؤز یئرینی توتدو.
بو راضیلاشمانین "اؤنملی بیر آددیم" اولدوغونو وورغولایان جمهور باشقانی "بونون تورکیه-‌نین بؤلگه‌دکی نفوذونو حیس ائتدیره بیله جگی اهمیت‌لی بیر راضیلاشما اولدوغونو دوشونورم. تورکیه-نی بورایا کیم دعوت ائتدی دئین‌لرین قارشی‌سینا بو راضیلاشمانی گتیرملیگیک. راضیلاشمادا آتا اسدین صلاحیت‌لی‌لری‌نین ایمضاسی وار. بو راضیلاشمانین یاشخی قیمتلندیریلمه‌سی لازیم‌دیر" دئیه بیلدیردی.
آستانا پروسه سینی سونا چاتدیرما جهدینده اولان‌لارا دقت چکن اردوغان اونو دا دئدی کی، سوریه-ده دینج‌لیک موضوع سوندا هله سون مرحله‌یه گلیندیگینی حیس ائتمیریک. بیز هر زامان آستانا پروسه سی‌نین داشیدیغی اهمیتی دیله گتیریریک. سوریه-ده آنایاسا مسئله‌سینی چتنلش‌دیرن‌لر وار.
تورکیه ایله روسیا آراسیندا ویزا‌سیز سیاحت موضوعت سونا دا توخونان اردوغان پروسه سده سون مرحله‌یه قدم قویولدوغونو بیل‌دیره‌رک، "پوتین ین ایمضاسینی گؤزلییر" دئیه ایفاده ائتدی.
